Kopskote met Ilse van Staden | Netwerk24
Kopskote met Ilse van Staden
Ilse van Staden is in 1972 in Pretoria gebore en het grootgeword in die Waterberge in Limpopo. Sy matrikuleer aan die Hoërskool Pro Arte en studeer veeartsenykunde aan die Universiteit van Pretoria. Haar debuutdigbundel, Watervlerk, (2003) ontvang die Eugène ­Marais- en Ingrid Jonker-prys. Sy skryf poësie, kortverhale, blogs en romans (Engels en Afrikaans), en, sê sy, inkopielysies. Sy praktiseer vir 18 jaar as veearts, die laaste jaar hiervan in Queensland, Australië, waar sy sedert 2012 woon. Haar debuutroman in Afrikaans, Goeie dood wat saggies byt, het pas by Protea verskyn.
Dis bloot kreatiewe imperatief. Iemand anders versier koeke of maak beelde; ek skryf.
Gewoonlik het ek nie 'n spesifieke teikenleser nie, maar vir hierdie boek wel. Ek het dit geskryf vir almal met 'n stereotipiese siening van veeartse as hoogs intelligente mense wat lief is vir diere, sonder 'n besef van die kompleksiteit van die beroep.
Dit is die storie van Hilda, vanaf haar eerste jaar as veeartsstudent op Onderstepoort tot vyf of ses jaar nadat sy as veearts begin praktiseer het. Dit is nie 'n versameling ­James Herriot-tipe staaltjies nie, maar kyk onder andere na hoe Hilda beïnvloed word deur die verskillende aspekte van haar studie en werk, ook die dood in al sy manifestasies en implikasies.
So iets is waarskynlik makliker vir 'n buitestander om te beoordeel. Ek probeer nie doelbewus ander skrywers ­navolg nie; dit is gewoonlik erg onsuksesvol, al sou ek graag wou skryf soos Kathe­rine Mansfield, Ian McEwan en Ingrid Winterbach. (En Terry Pratchett!)
Wat gaan aan op jou bed­kassie?
Drie Bybels, 'n dagboek, 'n pen en notaboek (vir skielike idees of helder drome) en een of meer boeke vir die lees. Elders in die huis is 'n boekestoel met boeke wat wag – tans Margaret Atwood-kortverhale, Astray van Emma Donoghue en 'n baie dik The Fortunes of Richard Mahony van Henry Handel Robinson, 'n Australiese classic. Ek wag ook vir 'n pakkie digbundels uit Suid-Afrika!